armvectores/hy_wikipedia_2023 huggingface dataset:
Նիկոլ Փաշինյանի երկրորդ կառավարություն

Նիկոլ Փաշինյանի երկրորդ կառավարություն, Հայաստանի գործող վարչապետ Նիկոլ Փաշինյանի գլխավորած երկրորդ կառավարությունը, որը ձևավորվել է 2019 թվականի հունվարին։ 2019 թվականի հունվարի 14-ին Նիկոլ Փաշինյանը նախագահ Արմեն Սարգսյանի կողմից նշանակվել է վարչապետի պաշտոնում, այն բանից հետո, երբ 2018 թվականի դեկտեմբերի 9-ին տեղի ունեցած խորհրդարանական ընտրությունների ժամանակ հաղթել էր «Իմ քայլը» դաշինքը։
Հայաստանի գործող կառավարությունը համարվում է մեծամասնության կառավարություն, որը վերահսկվում է Ազգային Ժողովի «Իմ քայլը» խմբակցության կողմից։ Վերջինս բաղկացած է քաղաքական երկու կուսակցություններից՝ Քաղաքացիական պայմանագրից և Առաքելություն կուսակցությունից։
Ազգային ժողովը հաստատել է «Կառավարության կառուցվածքի մասին» օրենքը, որով գործող 17 նախարարությունները կրճատվել են 12-ի։


== Կառուցվածք ==


=== Կառավարության կառուցվածք ===


== Ծանոթագրություններ ==
Me Too

Me Too (կամ #MeToo), հեշթեգ, որ արագորեն տարածվել է սոցիալական ցանցերում 2017 թվականի հոկտեմբերին և ընդգծում է սեռական բռնության ու ոտնձգությունների քննադատությունը, որ տարածում է գտել կինոպրոդյուսեր Հարվի Վայնշտեյնի դեմ ներկայացված մեղադրանքներից ու սկանդալից հետո։ Համարվում է, որ հենց այդ իմաստով է տվյալ արտահայտությունն առաջին անգամ օգտագործվել հասարակական ակտիվիստ Տարանա Բյորքի կողմից, իսկ հետագայում ժողովրդականություն է ստացել դերասանուհի Ալիսա Միլանոյի շնորհիվ, որը կանանց առաջարկել է հավանել և կիսվել, որպեսզի ներկայացնեն իրենց դառը փորձը։ Այդ ժամանակից ի վեր միլիոնավոր մարդիկ օգտագործել են այդ հեշթեգը՝ պատմելու համար իրենց վերապրածը։ Նրանց թվում եղել են նաև հայտնի անձինք։


== Արտահայտության ծագում ==
Հասարակական գործիչ Տարանա Բյորքն օգտագործել է «Me Too» արտահայտությունը MySpace սոցիալական կայքում 2006 թվականին «հնարավորությունների ընդլայնում ապրումակցման միջոցով» (անգլ.՝ empowerment through empathy) արշավի շրջանակներում, որն իրականացվել է սևամորթ կանանց շրջանում, որոնց նկատմամբ կիրառվել է սեռական բռնություն (հատկապես ոչ բարեկեցիկ շրջաններում)։ Բյորքն ստեղծել է «Me Too» վավերագրական ֆիլմը, որում մասնավորապես պատմել է, թե ինչպես է մի անգամ պատասխանել «ես նույնպես» 13-ամյա մի աղջկա, որը խոստովանել է, որ ենթարկվել է սեռական բռնության։ Բյորքը զղջացել է, որ այդ աղջկան պարզապես պատասխանել է՝ «Ես նույնպես», ու այլ բառեր չի գտել։
2017 թվականի հոկտեմբերի 15-ին Ալիսա Միլանոն կոչ է արել տարածել այդ արտահայտությունը, որպեսզի ցույց տրվի սեռական ոտնձգությունների խնդրի մասշտաբն ու տարածվածությունը. «Եթե սեռական ոտնձգության կամ հարձակման ենթարկված բոլոր կանայք նույնպես գրեին «Ես նույնպես» իրենց էջում, մենք կարող էինք մարդկանց հասկացնել այդ խնդրի մասշտաբները»։ Միլանոն հետագայում այդ պատմությունը պատմել է Տարանա Բյորքին և նրան կոչել «սրտառուչ և ոգեշնչող»։


== Տարածում ==
Արտահայտությունն օգտագործվել է ավելի քան 200 000 անգամ մինչև հոկտեմբերի 15-ը, իսկ հոկտեմբերի 16-ին այդ թիվը գերազանցել է 500 000-ը։ Ֆեյսբուքում հեշթեգն օգտագործել է ավելի քան 4,7 մլն մարդ 12 մլն հաղորդագրություններում 24 ժամվա ընթացքում։ Facebook-ը հայտնել է, որ Միացյալ Նահանգների 45 % օգտատերերի ընկերներից գոնե մեկն օգտագործել է այդ տերմինը։
Միլանոյի հրապարակմանը պատասխանել են տասնյակ հազարավոր կանայք, այդ թվում՝


== Ծանոթագրություններ ==
(4197) Մորֆեուս

(4197) Մորֆեուս (անգլ.՝ Morpheus), աստերոիդ ապոլոնի ընտանիքում։ Հայտնաբերվել է 1982 թվականի հոկտեմբերի 11-ին Էլեանորա Հելինի և Յուջին Շումեյկերի կողմից Պալոմարում։
Միջին հեռավորությունը Արեգակից կազմում է 2,296497 ա. մ., առավելագույնը մոտենում է 0,5243 ա. մ. հեռավորության վրա և հեռանում 4,0687 ա. մ., իսկ Երկրի ուղեծրին աստերոիդը նվազագույնը մոտենում է 0,0982 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 1271,15 երկրային օրվա ընթացքում, իր ուղեծրով շարժվելով միջինում 0,283208 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 12,57° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4197) Մորֆեուս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ֆյոկլա Տոլստայա

Ֆյոկլա Տոլստայա (ռուս.՝ Фёкла Толста́я, իրական անուն՝Աննա Տոլստայա, փետրվարի 27, 1971(1971-02-27), Մոսկվա, ԽՍՀՄ), ռուս լրագրող, ռադիո և հեռուստահաղորդավար, ռեժիսոր։


== Կենսագրություն ==
Ծնվել է 1971 թվականի փետրվարի 27-ին պրոֆեսիոնալ բանասերներ Նիկիտա և Սվետլանա Տոլստոյների ընտանիքում։ Լև Տոլստոյի թոռան թոռնուհին։
Հայրը դստերը Ֆյոկլա կամ Ֆեկլանդիա էր անվանում։ Այնպես որ, մանկական մականունը դարձել է ստեղծագործական կեղծանուն։
Սովորել է երաժշտական դպրոցում՝ անգլերենի խորացված ուսուցմամբ։ Դպրոցական տարիքում նկարահանվել է կինոյում՝ երկրորդական դերերում «Ուղղակի ահավոր է» (1982)։
Դասավանդել է «Օստանկինո» հեռուստատեսության և ռադիոյի ինստիտուտում։
2014 թվականին Աննան դուստր է ունեցել։


=== Կրթություն ===
1994 թվականին ավարտել է Մոսկվայի պետական համալսարանի բանասիրական ֆակուլտետը։ Մասնագիտությունը՝ բանասեր-սլավոնագետ։ Սովորել է ասպիրանտուրայում։ Դասավանդել է Ռուսաստանի պետական հումանիտար համալսարանում։
Տիրապետում է լեհերեն, սերբերեն, անգլերեն, ֆրանսերեն և իտալերեն լեզուներին։
1995 թվականին ընդունվել է ԳԻՏԻՍ թատերական արվեստի ռուսական ինստիտուտի ռեժիսորական ֆակուլտետը (Մարկ Զախարովի կուրսը), ավարտել է ուսումը 2000 թվականին։


=== Ռադիո ===
Աշխատել է «Էխո Մոսկվի» («Օտար վանք», 2003) և «Մայակ» («Ցերեկային շոու», 2008-2009) ռադիոկայաններում։
2012 թվականից մինչև 2014 թվականի նոյեմբերի 21-ը Միխայիլ Կոզիրևի հետ վարել է «Միշանինա» հաղորդումը (Արծաթե անձրև ռադիոկայան) երկուշաբթի և ուրբաթ օրերին՝ ժամը 19:00-ից մինչև 21:00։ 2014 թվականի հունվարի 24-ից մինչև 2017 թվականի մարտի 27-ը Տոլստոյը և Կոզիրյովը «Հայրեր և երեխաներ» հաղորդումն վարել են նույն ռադիոկայանում՝ ժամը 19:00-ից մինչև 21:00-ն։


=== Հեռուստատեսություն ===
Ուսման ընթացքում եկել է հեռուստատեսություն, որտեղ աշխատել է որպես ռեժիսոր «Վրեմեչկո», «Գիշերային թռիչք» (ՏՎ Ցենտր), «Դարձիր աստղ» (Ռոսիա), «ժողովրդական արտիստ» (Իվան Ուրգանտի հետ, (Ռոսիա), 1-2 սեզոններ, 2003 թվականի սեպտեմբերից մինչև 2004 թվականի դեկտեմբեր), «Ամեն ինչ միանգամից» (Պետրոս Ֆադեևի հետ, ՆՏՎ), «Երրորդը ավելորդ է» (ամանորյա թողարկում, Պետրոս Ֆադեևի հետ, ՆՏՎ), «Երկուսը քաղաքում» (ՆՏՎ), «Հոբելյան» (ՆՏՎ), «Մեծ ճաշ» («Առաջին ալիք»)), «Դու այն ես՝ ինչ ուտում ես» («Ռուսաստան»), «Մեծ դինաստիաներ» («Առաջին ալիք») վավերագրական շարքը և ուրիշներ։ Ներկայումս Կուլտուրա հեռուստաալիքի «Դիտորդ» հաղորդաշարի հաղորդավարն է։
Մասնակցել է «Աստղային սառույց» (2008 թվական) նախագծին, «Ով է ուզում դառնալ Մաքսիմ Գալկին» խաղին, «Ստիլյագի շոուին» (2010 թվական) և «Երեկոյան Ուրգանտ» հաղորդման հյուրը (2015 թվականի սեպտեմբերի 17)։
«Պատերազմ և խաղաղություն. կարդում ենք վեպը» հեռուստանախագծի հեղինակն է և հաղորդավարը, որը 2015 թվականի դեկտեմբերի 8-11-ը հեռարձակվել է Կուլտուրա հեռուստաալիքի ուղիղ եթերում։


== Ծանոթագրություններ ==
Կաբո (Լիեդա)

Կաբո (Լիեդա) (իսպ.՝ Cabó, բասկ.՝ Cabo), մունիցիպալիտետ Իսպանիայում, Լիեդա պրովինցիայում (Կատալոնիա ինքնավար համայնքում)։ Մունիցիպալիտետը գտնվում է Ալտ Ուրժել շրջանում։ Տարածքը կազմում է 80,3 կմ²։ Բնակչությունը՝ 95 մարդ (2010 թվականի տվյալներով)։


== Ժողովրդագրություն ==


== Արտաքին հղումներ ==
պաշտոնական կայք Archived 2010-09-21 at the Wayback Machine.
Datos generales
Datos estadísticos
Գողթնի հայրենակցական միություն

Գողթնի հայրենակցական միություն, միություն Գողթնում։ Այն կազմավորվել է 1918 թվականի հունվարի 30-ին Երևանում։ Միայն մի քանի տարի է գործել։ Առաջին ընդհանուր ժողովը բացել ու անցկացրել է Գարեգին Նժդեհը։ 1920 թվականին միության կազմում ընտրվել են Լ. Սարգսյանը, Հ. Թադևոսյանը, Հ. Ստեփանյանը, Հ. Առաքելյանը և այլք։ Միությունը Գողթնի և Նախիջևանի ժողովրդին աջակցել է իր կատարած աշխատանքով։


== Ծանոթագրություններ ==
Երկրորդ լիբանանյան պատերազմ

Երկրորդ լիբանանյան պատերազմը (պաշտոնական անվանումը Իսրայելում 2007 թվականի մարտի 21-ից, իսկ արաբական աշխարհում  - «Հուլիսյան պատերազմ»), ռազմական հակամարտություն է Իսրայել պետության և շիա «Հեզբոլլահ» արմատական խմբավորման միջև, որի հսկողության տակ գտնվում էին Լիբանանի հարավային շրջանները։ Մարտական գործողությունները տևել են 34 օր՝ 2006 թվականի հուլիսից մինչև օգոստոս։


== Ծանոթագրություններ ==
Չորշան

Չորշան, գյուղ Արևելյան Հայաստանի Ելիզավետպոլի նահանգի Զանգեզուրի գավառում։


== Բնակչություն ==
1908 թվականին գյուղն ունեցել է 223 կովկասի թաթար բնակիչ։


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Էդուարդ Վիյրալտ

Էդուարդ Վիյրալտ (էստ․՝ Eduard Wiiralt (Viiralt), մարտի 20, 1898(1898-03-20)[…], Kalitino, Ցարսկոսելսկիյ ուեզդ, Սանկտ Պետերբուրգի նահանգ, Ռուսական կայսրություն - հունվարի 8, 1954(1954-01-08)[…], Փարիզ), էստոնացի նկարիչ, գրաֆիկ։


== Կենսագրություն ==
Էդուարդ Վիյրալտը ծնվել է 1898 թվականին Ռուսական կայսրության Սանկտ Պետերբուրգի նահանգում։ 1915-1919 թվականներին, Ռեվելի (այժմ Տալլին) գեղարվեստա-արդյունաբերական դպրոցում սովորելու տարիներին սկսել է զբաղվել գրաֆիկայով։ 1919-1923 թվականներին առաջին էստոնական ազգային գեղարվեստական «Պալաս» դպրոցում քանդակագործություն է սովորել։ 1922-1923 թվականներին կատարելագործվել է Դրեզդենի Գեղարվեստի ակադեմիայում։ 1925 թվականին ստացել է մեկ տարվա կրթաթոշակ Փարիզում իր հմտությունները կատարելագործելու համար։ 1939 թվականին վերադարձել է Էստոնիա։ 1944 թվականին մեկնել է Ավստրիա և բնակվել Վիեննայում։ 1946 թվականին տեղափոխվել է Փարիզ և այնտեղ ապրել մինչև կյանքի վերջը։
Մահացել է 1954 թվականին։ Թաղված է Պեր Լաշեզ գերեզմանատանը։


== Տալլինի Էդուարդ Վիյրալտի պատկերասրահ ==
1996 թվականին էստոնական ծագումով վենեսուելացի գործարար Հարի Մանիլը Շվեդիայում ապրող էստոնացի մեկենաս Հենրի Ռադեվալի հետ մեկտեղ Տալլին քաղաքին նվիրեցին Վիյրալտի 62 գրաֆիկական գործ։
1996 թվականի նոյեմբերի 29-ին Էստոնական ազգային գրադարանի շենքում բացվեց Էդուարդ Վիյրալտի պատկերասրահը, որտեղ ներկայացված են նկարչի աշխատանքները։


== Հայտնի գործերից ==
«Աղոթող աղջիկը» (1921, գրաֆիտ)
«Դժոխք» (1930—1932)
«Կաբարե» (1931)
«Քարոզիչը» (1932, լիտոգրաֆիա)
«Մերկերը բնապատկերի ֆոնին» (1934, փափուկ լաք)
«Բնապատկեր Փարիզի արվարձանից» (1937, օֆորտ)
«Պառկած վագր» (1937, փափուկ լաք)
«Տատով պառկած մերկը» (1938—1939)
«Ծեր բերբերը» (1938—1939)
«Կանգնած բերբերուհին» (1938—1939)
«Արկեյա» (1938, չոր ասեղ)
«Բերբերուհի աղջիկը ուղտով» (1940, փափուկ լաք)
Կ. Ռաուդի դիմապատկերը (1939, չոր ասեղ)
«Մոնիկա» (1942, մեցո տինտո)
«Էստոնացի աղջիկ», (1942)
«Վիլյանդիայի բնապատկեր» (1943, չոր ասեղ)
«Վիրվե» (1943, չոր ասեղ)
«Բանաստեղծը խոսում է քարերով» (1948, օֆորտ)
«Առյուծների ընտանիք» (1949, сչոր ասեղ)
«Օկապի» (1949, ակվանտինա)


== Ծանոթագրություններ ==
Ռոքետա Սանտ Անտոնիո

Ռոքետա Սանտ Անտոնիո (իտալերեն՝ Rocchetta Sant'Antonio), կոմունա Իտալիայում։ Գտնվում է Ապուլիա մարզում։ Ենթարկվում է Ֆոջայի գավառին։ Բնակչությունը կազմում է 2026 մարդ, բնակչության խտությունը կազմում է 72 մարդ/կմ²։ Զբաղեցնում է 46 կմ² մակերես։ Փոստային ինդեքս՝ 71020, հեռախոսային կոդ՝ (+39) 0885։
Կոմունայի հովանավոր սրբերն են Սուրբ Մարիամ Աստվածածինը, Անտոն Մեծը և Սան Ռոկոն։ Տոնը նշվում է հունվարի 17-ին, օգոստոսի 24-ին, 25-ին, 26-ին։


== Ժողովրդագրություն ==
Բնակչության թվաքանակի փոփոխությունները.


== Կապի տվյալներ ==
Հեռախոս։ 0885 654007
Էլեկտրոնային փոստ։ sindaco@comune.rocchettasantantonio.fg.it
Պաշտոնական կայք՝ http://www.comune.rocchettasantantonio.fg.it/


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Կրյաչկովկա (գյուղ, Պրիյատինի շրջան)

Կրյաչկովկա (ուկրաիներեն՝ Крячківка), գյուղ Ուկրաինայի Պոլտավայի մարզի Պրիյատինի շրջանում։
2001 թվականի տվյալներով Կրյաչկովկա գյուղում բնակվում էր 470 մարդ։ Բնակավայրը զբաղեցնում է 3739 կմ² տարածք։ Բնակչության խտությունը կազմում էր 125,7 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ծովինար (կտավ)

Անվան այլ կիրառումների համար տե՛ս՝ Ծովինար (այլ կիրառումներ)«Ծովինար», ՀԽՍՀ ժողովրդական նկարիչ Էդուարդ Իսաբեկյանի 1982 թվականին ստեղծած կտավը։ Նկարված է «Նավզիկե»-ի վրա։


== Պատմություն ==
«Սասնա ծռեր» էպոսում Ծովինարը ջրային տարերքի հետ կապված ամպերի կայծակնացայտ ոգի կամ ծովային ջրից հղիացած երկվորյակ դյուցազունների՝ Սանասարի ու Բաղդասարի մայրն է։


== Նկարագրություն ==
Էդուարդ Իսաբեկյանը էպոսի հերոսներին պատկերել է հեքիաթային, միևնույն ժամանակ նրանք իսկապես մարդկային են։ Ծովինարի կերպարը ստեղծել է գեղեցիկ, կենսուրախ, հասարակ աղջկա գծերով, որի ուժեղ կազմվածքը բերում է այն համոզման, որ նա՝ էպոսի այդ հերոսուհին է ծնել Սանասարին և Բաղդասարին։ Եռաֆիգուր այս կոմպոզիցիայում նկարիչը շեշտադրել է գունային կառույցները, որոնք իշխում են թե՛ ֆիգուրների պլաստիկ մոդելավորման, թե՛ միջավայրի ստեղծման և թե՛ տեսարանի էպիկականության և նրանում ազգայինի (կարմիր, կապույտ, նարնջագույն) ընդգծման մեջ։


== Ծանոթագրություններ ==


== Արտաքին հղումներ ==
Էդուարդ Իսաբեկյանի պաշտոնական կայքը
Իլգազի լեռնաշղթա

Իլգազի լեռներ (թուրքերեն՝ Ilgaz Dağları), լեռնաշղթա Թուրքիայում, Անատոլիայի հյուսիսարևմտյան հատվածում։


== Աշխարհագրություն ==
Սև ծովի արևմտյան հատվածում կան երեք լեռնաշղթաներ, որոնք զուգահեռաբար ձգվում են Սև ծովի հետ։ Իլգազի լեռները կազմում են լեռնահամակարգի արևելյան հատվածը և ափագծից միջինում գտնվում են 100 կիլոմետր հեռավորության վրա։ Լեռների հյուսիսային հատվածում գտնվում է Քասթամոնուի մարզը, իսկ հարավային հատվածում՝ Չանքըրըի մարզը։ Լեռնահամակարգի ընդհանուր ձգվածությունը արևմուտքից արևելք կազմում է 150 կիլոմետր, իսկ լայնությունը՝ մոտ 30 կիլոմետր։ Լեռնահամակարգը Սև ծովը կապում է Կենտրոնական Անատոլիայի հետ։ Լեռնաշղթայի ամենաբարձր գագաթի հարաբերական բարձրությունը կազմում է 2587 մետր։ Լեռնաշղթայի հյուսիսային հատվածը պատված է խիտ անտառներով։ Լեռնաշղթայի էկոհամակարգը գտնվում է պետության պաշտպանության ներքո։


== Ծանոթագրություններ ==


== Գրականություն ==
Ünal B. Ilgaz Dağlarında Kış Turizmi // Türk Coğrafya Dergisi. — 2006.Չանքըրըի մարզ
Լը Մեժ

Լը Մեժ (ֆր.՝ Le Mesge), համայնք Ֆրանսիայի Պիկարդիա մարզի Սոմ գավառում։
Բնակչությունը 2006 թվականի դրությամբ կազմում է 173 մարդ, բնակչության խտությունը` 19.82 մարդ/կմ²։ Բնակավայրը զբաղեցնում է 8.73 կմ² տարածք։


== Աշխարհագրություն ==
Գտնվում է Փարիզ քաղաքից 125 կմ հյուսիս, Ամյեն քաղաքից 19 կմ արևմուտք։


== Բնակչություն ==


== Տնտեսություն ==
2010 թվականին ուներ 118 աշխատունակ (15-64 տարեկան)  բնակիչ, որոնցից ակտիվ էին 87-ը, իսկ ոչ ակտիվները` 31։ Ակտիվության ցուցանիշը կազմում է 73,7 %։ 87 աշխատունակ մարդկանցից աշխատել է 82 անձ (48 տղամարդ և 34 կին)։ Գործազուրկ են եղել 5 անձ (3 տղամարդ և 2 կին)։ 31 անաշխատունակներից 12-ը եղել են աշակերտներ կամ ուսանողներ, 10-ը` թոշակառուներ, իսկ 9-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Կորոնիսի ընտանիք

Կորոնիսի ընտանիք, աստերոիդների խումբ, որոնք տեղակայված են աստերոիդների հիմնական գոտում, Մարսի և Յուպիտերի ուղեծրերի միջև։ Ենթադրվում է, որ այն առաջացել է ավելին քան 2 միլիարդ տարի առաջ երկու խոշոր մարմինների բախումից, որի արդյունքում նրանք բաժանվել են բազմաթիվ մանր մարմինների։ Այս ընտանիքը երբեմն անվանում են Խիրայամայի ընտանիք, ի պատիվ ճապոնացի աստղագետ Կիեցուգու Խիրայամայի, ով հայտնավերել էր այս ընտանիքը, հիմնվելով այն փաստի վրա, որ այս աստերոիդների ընտանիքի մարմինները, ինչպես և մի քանի այլ ընտանիքների մարմինները ունեն իրար մոտ սպեկտրալ դաս և իրական ուղեծրի էլեմենտներ։
Այս ընտանիքի ամենախոշոր աստերոիդը՝ (208) Լակրիմոզան ունի 41 կմ տրամագիծ։ Մինչ այս պահը հայտնաբերված են այս ընտանիքի ավելին քան 300 աստերոիդներ, սակայն միայն նրանցից 20-ի տրամագիծը անցնում է 20 կիլոմետրից։
Կորոնիսի ընտանիքի աստերոիդների համար առանձնահատուկ է բավականին ուժեղ պայծառության փոփոխություն ժամանակի ընթացքում, ինչ խոսում է աստերոիդների ոչ կանոնավոր ձևի մասին, պայծառությունը փոխվում է աստերոիդի իր առանցքի շուրջ պտույտի արդյունքում։ Ելնելով նրանց պայծառության փոփոխման հաճախությունից, այս աստերոիդների պտույտի պարբերությունները տատանվում են 6-ից 18 ժամ միջակայքում։
Բավականին անսովոր է հանդիսանում այն փաստը, որ այս ընտանիքի անդամները շարժվում են գործնականորեն մի ուղեծրով։ Բացի այդ, աստերոիդների պտույտի առանցքները չեն բաշխված պատահականորեն, ինչպես կարելի էր սպասել բախման արդյունքում առաջացած աստերոիդներից։ Առավել ևս անսովոր է, որ գոյություն ունի զգալի կախում պտույտի արագության և առանցքի թեքման միջև։
Ընտանիքը ստացել է իր անվանումը (158) Կորոնիս աստերոիդից։ 1993 թվականի օգոստոսի 28-ին «Գալիլեո» կայանը անցավ այս ընտանիքի ամենահետաքրքիր աստերոիդներից մեկի, Իդայի մոտով, որի մոտ հայտնաբերվեց արբանյակ՝ Դակտիլը։


== Այս ընտանիքի ամենամեծ աստերոիդները ==


== Տես նաև ==
Աստերոիդների ընտանիքներ
Երկրին մոտեցող աստերոիդներ
Տրոյացի աստերոիդներ
Դամոկլոիդներ
Կենտավրոսներ
Ապոլոնի աստերոիդներ
Ամուրի աստերոիդներ
Ատենի աստերոիդներ


== Ծանոթագրություններ ==


== Արտաքին հղումներ ==
Սպինի վեկտորները Կորոնիսի ընտանիքում (անգլ.)
Աստերոիդներ (անգլ.)
ՄԱՄ աստղագիտական հեռագրերի կենտրոնական բյուրո (անգլ.)
Աստերոիդների Կորոնիսի ընտանիք (անգլ.)
Կորոնիսի ընտանիքի աստղագիտական հետազոտություններ (անգլ.)
Կորոնիսի ընտանիքի սպիները Archived 2015-11-05 at the Wayback Machine. (անգլ.)
Նիլ Քորբոլդ

Նիլ Քորբոլդը (դեկտեմբերի 24, 1962(1962-12-24), Լոնդոն, Միացյալ Թագավորություն) բրիտանական հատուկ էֆեկտների վերահսկիչ է, ով առավել հայտնի է բլոկբաստերային խոշոր ֆիլմերի՝ Գլադիատոր, Փրկել շարքային Ռայանին, Վտարանդին-մեկ։ Աստղային պատերազմներ. Պատմություններ և Սև բազե ֆիլմերի վրա աշխատելու համար։ Նա  հատուկ էֆեկտների վերահսկիչներ Քրիս Քորբոլդի, Փոլ Քորբոլդի և Յան Քորբոլդի եղբայրն է։


== Կյանքը և կարիերան ==
Քորբոլդը ծնվել է Լոնդոնում։ Նա իր կարիերան սկսել է 1978-ին Հատուկ էֆեկտներում՝ Գերմարդ կինոնկարում։ Դրան հաջորդեցին Սատուրն 3-ը, Փիղ մարդ, Ամերիկյան մարդագայլը Լոնդոնում, Վիկտորիայի գաղտնիքը և Պատը և Ամադեոսը։ 1985-ին նա սկսեց աշխատել իր առաջին Ջեյմս Բոնդի կինոնկարի ցուցակի վրա՝  որպես Հայացք սպանությանը և Կայծեր աչքերից կինոնկարների տեխնիկ։ Նրան տրվեց հնարավորություն`«Սպանել» ֆիլմի լիցենզիան կատարել։ 1990 թվականից մինչև 1996 թվականը աշխատել է բազմաթիվ կինոնկարների վրա, որոնք ներառել են Լեռնաշխարհ 2. Վերածնունդ, Հաճելի քաղաք, Քլիֆհանգեր, Լեոն։
1995-ին նա սկսեց Հինգերորդ տարրը, որը նրա առաջին ֆիլմն էր հատուկ էֆեկտների վերահսկողի դերում, որի համար ստացավ BAFTA մրցանակը։ Նա շարունակեց վերահսկել գիտական ֆանտաստիկայի թրիլլեր Իրադարձային հորիզոնը, որին հաջորդեց Սթիվեն Սփիլբերգի` Փրկել շարքային Ռայանին ֆիլմը, որի համար ստացավ երկրորդ BAFTA մրցանակը։ Դրան հաջորդեց  Ռիդլի Սքոթ Գլադիատորը էպոսը, որի համար նա արժանացավ Ակադեմիայի մրցանակի։ Նա ստացավ նաև BAFTA-ի կրկնակի անվանակարգեր Գլադիատորի և Ուղղահայաց սահմանի համար նույն թվականին։ Դրան հաջորդեց աշխատանքները Մումիան վերադառնում է, իսկ հետո երկրորդ համագործակցությունը Ռիդլի Սքոթի  Սև բազե կինոյի համար, որը նկարահանվեց Մարոկկոյում։


== Ծանոթագրություններ ==


== Արտաքին հղումներ ==
https://www.imdb.com/name/nm0179273/?ref_=fn_al_nm_1
http://oscar.go.com/nominees/visual-effects/snow-white-and-the-huntsman
http://film.interia.pl/wiadomosci/film/news/artysta-pozostajacy-w-cieniu,1923795,38 Archived 2013-07-05 at Archive.is
http://www.blogtalkradio.com/123-film/2013/03/20/proflieneil-corbouldsfx-superoscar-wingladiator(չաշխատող հղում)
Շահումյանի թ/ֆ

Շահումյանի թ/ֆ, գյուղ Հայաստանի Արմավիրի մարզում,Վաղարշապատի տարածաշրջանում։


== Աշխարհագրություն ==
Հեռավորությունը Երևանից՝ 25 կմ, մարզկենտրոնից 33 կմ, ՀՀ պետական սահմանից 15 կմ։
Բարձրությունը ծովի մակերևույթից՝ 900 մ, բնակլիմայական պայմանները - չոր ցամաքային։
Պատմամշակութային կոթողներ չկան։


== Բնակչություն ==
Բնակիչները հիմնականում աշխատում են թռչնաֆաբրիկայում։
Շահումյանի թ/ֆ-ի ազգաբնակչության փոփոխությունը։


== Տնտեսություն ==
Համայնքի զբաղեցրած տարածքը՝ 366.5 հեկտար է, որից՝ 83.0 հեկտարը վարելահողերն են, իսկ 3.4 հեկտարը այգիները։
Համայնքն ունի բուժկետ, Մշակույթի տուն, համայնքային կենտրոն, մանկապարտեզ։


== Ծանոթագրություններ ==


== Արտաքին հղումներ ==
Էջը Արմավիրի մարզպետարանի կայքում(չաշխատող հղում)
Համայնքի ղեկավարի Էջը Արմավիրի մարզպետարանի կայքում(չաշխատող հղում)
Իգենչե (գյուղ, Աուրգազինսկի շրջան)

Անվան այլ կիրառումների համար տե՛ս՝ ԻգենչեԻգենչե (ռուս.՝ Игенче, բաշկիրերեն՝ Игенсе), գյուղ Ռուսաստանի, Բաշկորտոստան հանրապետության Աուրգազինսկի շրջանի կազմում։
Բնակչությունը 2009 թվականին գրանցված տվյալներով կազմում էր 10 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Էգերբոգեր

Էգերբոգեր, գյուղ Արևմտյան Հայաստանում, Էրզրումի վիլայեթի Բասենի գավառակում։ Գտնվում էր Ներքին Բասենում, Ալաշկերտ քաղաքից 29 կմ հյուսիս-արևմուտք, Կարսի մարզի սահմանի մոտ, Արաքսի ավազանի գետակներից մեկի ափին։


== Բնակչություն ==
XX դարի սկզբին ուներ 18 տուն բնակիչ։


== Պատմամշակութային կառույցներ ==
Էգերբոգերից 2.5 կմ հյուսիս-արևմուտք գտնվումէր Էգեր բերդի ավերակները։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Բուդիշչե (գյուղ, Շումյաչինսկի շրջան)

Անվան այլ կիրառումների համար տե՛ս՝ ԲուդիշչեԲուդիշչե (ռուս.՝ Будище), գյուղ Ռուսաստանի Սմոլենսկի մարզի Շումյաչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 6 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լցոն

Լցոն՝ աղացած հում միս, տարբեր ուտեստներ պատրաստելու համար կիսաֆաբրիկատ։ Լայն իմաստով լցոն կոչվում է խոհարարական արտադրանքի ցանկացած պատրաստվածք (օրինակ՝ կարկանդակների համար ձվի և բրնձի լցոնը)։ Լցոնը կարող է բաղկացած լինել մեկ կամ մի քանի տեսակի բաղադրիչներից։
Մանրացման մեթոդներ. մսաղացով աղալ, մանրացնել կամ կտրատել։


== Մսային լցոն ==
Աղացած միսն օգտագործում են ուտեստներ պատրաստելու համար, ինչպես ամբողջությամբ (կոտլետներ, քաբաբներ) այնպես էլ այլ մթերքների հետ (խինկալի, տոլմա)։

Բնական լցոններ՝ տավարի միս, խոզի միս, գառան միս։
Հավի լցոն
Ձկան լցոնԲաղադրատոմսերի օրինակներ։

Տնական մսային լցոն. Տավարի միս 80%, խոզի ճարպային միս 20%։
Տնական կոտլետների համար՝ տավարի միս 30%, խոզի միս 30%, հաց 12%, ձու, սոխ, համեմունքներ։
Մոսկովյան կոտլետների համար՝ տավարի միս 50%, բեկոն 9%, հաց 12%, համեմունքներ։


== Այլ տեսակներ ==
Լցոնն օգտագործվում է տարբեր տեսակի արտադրանքներ լցոնելու համար, ներառյալ հացաբուլկեղենը և հրուշակեղենը։

Լցոն ներքին օրգաններից (լյարդ, ուղեղ …):
Երշիկի լցոններ (երշիկ, խոզապուխտ …):
Խաշած ձվից։
Հացահատիկներից (բրինձ …):
Բանջարեղեններից։
Սնկով։
Կաթնաշոռային։
Մրգային (խնձոր, բալ, չոր մրգերից, պովիդլոյից կամ ջեմից)։


== Տես նաև ==
Պաշտետ


== Ծանոթագրություններ ==


== Գրականություն ==
Похлёбкин В.В. Фарш. Фарширование // Кулинарный словарь. — М.: Э, 2015. — С. 369—371. — 457 с.
Кенгис Р.П. Фарши (изделия из теста, приготовление полуфабрикатов) // Кулинария / Гл. ред. М.О. Лифшиц. — М.: Госторгиздат, 1955. — С. 711—715. — 960 с.
Фарши // Сборник рецептур блюд и кулинарных изделий для предприятий общественного питания / Минторг СССР. — М.: Экономика, 1982. — С. 489—495. — 720 с.
Յաբլոչնոե (գյուղ, Բելոգորսկի շրջան)

Անվան այլ կիրառումների համար տե՛ս՝ ՅաբլոչնոեՅաբլոչնոե (ուկրաիներեն՝ Яблучне, Ղրիմի թաթարերեն՝ Yabloçnoye), գյուղ Ուկրաինայի Ղրիմի Ինքնավար Հանրապետության Բելոգորսկի շրջանում։
2001 թվականի տվյալներով Յաբլոչնոե գյուղում բնակվում էր 215 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սուրբ Օհան վանք (Կարճևան)

Անվան այլ կիրառումների համար տե՛ս՝ Սուրբ Օհան վանք (այլ կիրառումներ)Սուրբ Օհան վանք, վանք Հայաստանի Սյունիքի մարզի Կարճևան գյուղից 3,5 կմ հեռավորության վրա։ Հիշատակվում է ռուսական աղբյուրներում։


== Տես նաև ==
Կարճևանի պատմության և մշակույթի անշարժ հուշարձանների ցանկ (Սյունիքի մարզ)


== Ծանոթագրություններ ==
Օոռե

Օոռե (էստ․՝ Oore), գյուղ Էստոնիայի Պյարնումաա նահանգի Տոռի շրջանում։
2011 թվականի տվյալներով գյուղում բնակվում էր 89 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Հելիմ

Հելիմ, գյուղ Արևմտյան Հայաստանում, Խարբերդի վիլայեթի Կարկառի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Օրեխովսկի գյուղական խորհուրդ (Լուբենսկի շրջան)

Օրեխովսկի գյուղական խորհուրդ  (ուկրաիներեն՝ Оріхівська сільська рада), Ուկրաինայի Պոլտավայի մարզի Լուբենսկի շրջանում։
2001 թվականի տվյալներով Օրեխովսկի գյուղական խորհրդում բնակվում էր 2329 մարդ։ Խորհրդում կա 6 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Օրփեոսականություն

Օրփեոսականություն, nրփեոսականություն, մ․ թ․ ա․ 8–7-րդ դարերում առաջացած կրոն, հոսանք Ատտիկայում։


== Անվանում ==
Անվանվել է ի պատիվ առասպելական Oրփեոսի։ Օրփեոսականությունը օգտագործել է Դեմետրեի ու Դիոնիսոսի՝ երկրագործության հմայության հետ սերտորեն կապված պաշտամունքները, որը հիմք է տալիս այն համարել գյուղացիության գաղափարախոսություն։


== Օրփեոսականությանի ղեկավարներ ==
Օրփեոսականությանի ղեկավարները՝ մարգարեներն ու բժշկողները, քարոզել են քավության և անդրշիրիմյան հատուցման գաղափարներ, պաշտպանել ճգնակեցությունը, հոգին համարել են բարի «նախասկիզբ» իսկ մարմինը՝ չար կամ հոգու «զնդան»։ Օրփեոսականությունին է վերագրվում հոգու վերաբնակության մասին ուսմունքը։ Օրփեոսականությունի գաղափարներն ընդունեցին պյութագորասականները, մասամբ՝ Պլատոնը, հետագայում՝ քրիստոնեությունը։ Մ․ թ․ ա․ 5-րդ դարերում Օրփեոսականությունը վերասերվեց միստիկական պաշտամունքների։
Փատնեմ շրջան (Ինդիանա)

Անվան այլ կիրառումների համար տե՛ս՝ Փատնամ (այլ կիրառումներ)Փատնեմ շրջան (անգլ.՝ Putnam County), ԱՄՆ Ինդիանա նահանգի 92 վարչական միավորներից մեկը։ Ընդհանուր տարածությունը 1.243 կմ² է, բնակչությունը՝ 36.019 մարդ (2010 թ. տվյալներով)։ Շրջկենտրոնն է Գրինքասլ բնակավայրը։ Կազմավորվել է 1822 թ.։
Իտուպորանգայի գավառ

Իտուպորանգայի  (պորտ.՝ Microrregião de Ituporanga), գավառ Բրազիլիայում, մտնում է Սան Պաուլու նահանգի մեջ։ Մտնում է Կամպինաս մարզի մեջ։ Բնակչությունը կազմում է 51 072 մարդ 2005 թվականի տվյալով։ Զբաղեցված տարածքը 1530,185  կմ²։ Բնակչության խտությունը 33,4  մարդ/կմ²։


== Վիճակագրություն ==
Համախառն ներքին արտադրանքը կազմել է 440 059 479,00 (ըստ Բրազիլիայի ինստիտուտի աշխարհագրության և վիճակագրության տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 8 615,20 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)
Մարդկային զարգացման ինդեքսի պոտենցիալը 2000 թվականին կազմել է 0,797։


== Գավառի կազմ ==
Գավառի կազմի մեջ են մտնում հետևյալ համայնքները.

Ագոլանդիա
Ատալանտա
Իտուպորանգա
Ժողովածու (714)

Ժողովածու (714), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 714 թվի տակ։ Ձեռագիրը գրվել է 1303-1350 թվականներին Ավադ երեց, Կիրակոս գրիչների կողմից։ Ստացողը եղել է Խաչատուր կրոնավորը։ Գրված է թղթի վրա, որը ունի 13×9,2 չափս։ Ձեռագիրը կազմված է 150 թերթից։ Գրված է միասյուն, նոտրգրով։ Պահպանակը ունի 2 էջ, գրված է՝ մագաղաթի վրա՝ բոլորգրով, Ավետարան։ Կազմը` կաշեպատ տախտակ դրոշմազարդ։ Հիշատակարաններ՝ գրչի՝ 49բ, 68ա, 110ա։


== Բովանդակություն ==
Պօղ. Տարօնացւոյ Վասն մարդեղութեան Քրիստոսի։
Վարդ. Այգեկցւոյ Քարոզ։
Բանք ի խորհուրդ կատարման Ժ թուին։
Պատճառ աստուածայայտնութեան տօնին։
Վանականի վրդ-ի Պատճառ առաջաւորաց պահոցն։
Յաղագս խորհրդեան եկեղեցւոյ։
Ննջումն Մարիամու։


== Ծանոթագրություններ ==
Փաունցհաուզեն

Փաունցհաուզեն (գերմ.՝ Paunzhausen), Կոմունա Գերմանիայում, Բավարիայում։
Ենթարկվում է Վերին Բավարիայի ղեկավարությանը։ Մտնում է Ֆրայզինգ շրջանի կազմի մեջ։ Բնակչությունը կազմում է 1555 մարդ (2010 թվականի դեկտեմբերի 31-ի տվյալներով)։ Զբաղեցնում է 12,73 կմ² տարածք։ Պաշտոնական կոդը՝ 09 1 78 150։


== Ծանոթագրություններ ==


== Արտաքին հղումներ ==
Պաշտոնական կայք
Մոնտե Պերդիդո

Մոնտե Պերդիդո (իսպ.՝ Mont Perdu, ֆր.՝ Mont Perdito), երրորդ ամենաբարձր լեռն է Պիրենեյներում։
Մոնտե Պերդիդո գագաթը տեղակայված է Իսպանիայում։ Բարձրությունը 3355 մ է։ Գտնվում է Ուեսկա ինքնավար համայնքի հյուսիսում։ Լեռը կազմում է Մոնտե Պերդիդո լեռնաշղթայի մի մասը և գտնվում է Օրդեսա և Մոնտե Պերդիդո ազգային պարկի տարածքում, Իսպանիայի Արագոն համայնքում։ Իսպանիայից ավելի հեշտ է բարձրանալ լեռը, քան Ֆրանսիայից։ Երթուղին սկսվում է Օրդեսայի հովտում, Տորլա (Արագոն) գյուղի մոտակայքից։ Վտանգավոր է բարձրանալ ձյան ժամանակ։


== Ազգային պարկ ==
Մոնտե Պերդիդոն Իսպանիայի Օրդեսա ի Մոնտե Պերդիդո ազգային պարկի կենտրոնական մասն է, որը հիմնադրվել է 1918 թվականին՝ ընդամենը 21 քառակուսի կիլոմետր հողատարածքով։ Այգին զգալիորեն աճել է 156 քառակուսի կիլոմետրով և ներառում է ամբողջ Añisclo Canyon։ Օրդեսայում կան ավելի քան 1500 տեսակի ծաղիկներ, 171 տեսակ թռչուններ, 32 տարբեր կաթնասուններ և 8 տեսակի սողուններ։ Բոլորից ամենագեղեցիկը գառնանգղն է։ Պիրենեյները Եվրոպայի մի քանի վայրերից մեկն է, որտեղ կարելի է տեսնել այս թռչուններին։


== Ծանոթագրություններ ==


== Արտաքին հղումներ ==
(Իսպաներեն) Normal route and Escaleras route to climb Monte Perdido komandokroketa.org, retrieved 2013-08-20
(անգլերեն) [http://www.swisseduc.ch/glaciers/pyrenees/perdido/index-en.html "Glaciar de Monte Perdido - Gavarnie and Monte Perdido
Սեն Ժերմեն դը Մարանսեն

Սեն Ժերմեն դը Մարանսեն (ֆր.՝ Saint-Germain-de-Marencennes), համայնք Ֆրանսիայում, Պուատու Շարանտա մարզի Ծովափնյա Շարանտի գավառում։ Մտնում է Սյուրժեր կանտոնի կազմի մեջ։ Հանդիսանում է Ռոշֆոր շրջանը։
Համայնքի INSEE կոդ՝ 17340։


== Բնակչություն ==
Համայնքի բնակչությունը 2010 թվականին կազմում էր 1189 մարդ։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
Վիճակագրության ազգային ինստիտուտ. Սեն Ժերմեն դը Մարանսեն (ֆր.)
Մարեյ Կոբեր

Մարեյ Կոբեր (ֆր.՝  Mareuil-Caubert), համայնք Ֆրանսիայի Պիկարդիա մարզի Սոմ գավառում։
Բնակչությունը 2006 թվականի դրությամբ կազմում է 1032 մարդ, բնակչության խտությունը` 113.66 մարդ/կմ²։ Բնակավայրը զբաղեցնում է 9.08 կմ² տարածք։


== Աշխարհագրություն ==
Գտնվում է Փարիզ քաղաքից 140 կմ հյուսիս, Ամյեն քաղաքից 39 կմ հյուսիս-արևմուտք։


== Բնակչություն ==


== Տնտեսություն ==
2010 թվականին ուներ 587 աշխատունակ (15-64 տարեկան)  բնակիչ, որոնցից ակտիվ էին 383-ը, իսկ ոչ ակտիվները` 204։ Ակտիվության ցուցանիշը կազմում է 65,2 %։ 383 աշխատունակ մարդկանցից աշխատել է 346 անձ (192 տղամարդ և 154 կին)։ Գործազուրկ են եղել 37 անձ (19 տղամարդ և 18 կին)։ 204 անաշխատունակներից 65-ը եղել են աշակերտներ կամ ուսանողներ, 68-ը` թոշակառուներ, իսկ 71-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Մերձկասպյան տարածաշրջան

Մերձկասպյան տարածաշրջան, Կասպից ծովի մերձակայքում պատմական շրջանի անվանում։ Առաջին անգամ այդ անվանումը օգտագործել են ռուսական աշխարհագրագետները 18-րդ դարում։
Արևմտյան Մերձկասպյան տարածաշրջանը ներառում է Ղազախստանի Մանգիստաու շրջանը և Թուրքմենիստանի արևելքը։ Մերձկասպյան երկրամասը հարավում մասը ներառում է Իրանի հյուսիսային տարածքները։ Հյուսիսային Մերձկասպյան տարածաշրջանը կազմված է Ղազախստանի Ատիռաույի և Ռուսաստանի Աստրախանի շրջանները և Կալմիկիստանը։ Արևելյանի Մերձկասպյան երկրամասը պատկանում է Ադրբեջանին և Ռուսաստանի կազմում գտնվող Դաղստանին։
Տերե

Տերե (ֆր.՝ Thairé ), համայնք Ֆրանսիայում, Պուատու Շարանտա մարզի Ծովափնյա Շարանտի գավառում։ Մտնում է Էգրեֆյոյ դ՛Օնի կանտոնի կազմի մեջ։ Հանդիսանում է Ռոշֆոր շրջանը։
Համայնքի INSEE կոդ՝ 17443։


== Բնակչություն ==
Համայնքի բնակչությունը 2010 թվականին կազմում էր 1493 մարդ։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
Տերեի վիճակագրության ազգային ինստիտուտ (ֆր.)
Սիչևկա (այլ կիրառումներ)

Սիչևկա, կարող է վերաբերել՝

Սիչևկա - գյուղ Ռուսաստանի Ռոստովի մարզի Կաշարսկի շրջանում
Սիչևկա - գյուղ Ռուսաստանի Սմոլենսկի մարզի Մոնաստիրշչինսկի շրջանի կազմում
Կարմիր Վարդան

Վարդան Մամիկոնյան Փոքր (ծննդյան և մահվան թվականները անհայտ են), հայ զորավար, 571-572 թվականների ազատագրական շարժման առաջնորդ։ Վարդան Մամիկոնյանի թոռը, Վասակի որդին։ Վարելով հայկական զորքերի հրամանատարությունը, Վարդան Մամիկոնյանը հակադրվել է Մարզպանական Հայաստանում պարսից Սասանյան արքունիքի վարած հայ ավատատերերի իրավունքների ոտնահարման, հարկերի ծանրացման և բռնի կրոնափոխման քաղաքականությանը (պարսիկ մարզպան Սուրենը սաստկացրել է հայերի հալածանքները, նենգորեն սպանել Վարդան Մամիկոնյանի եղբայր Մանվելին, Դվինում հիմնել ատրուշաններ և այլն)։  
Իր շուրջ համախմբելով հայրենասեր ուժերին (մոտ 20 հազար մարտիկ), Հայոց կաթողիկոս Հովհաննես Բ Գաբեղենեցու աջակցությավբ Վարդան Մամիկոնյանը գումարել է նախարարների գաղտնի խորհրդակցություն, որը որոշել է զինված պայքար մղել պարսկական տիրողների դեմ և օգնություն խնդրել Բյուզանդական կայսրությունից։ Հուստինիանոս 2-րդ կայսրը (565—578) Հայաստանի բյուզանդական մասի զինվորական հրամանատարին հանձնարարել է ռազմական օգնություն ցույց տալ հայերին։ Վարդան Մամիկոնյանին հաջողվել է պարսից դեմ ռազմական դաշինք կնքել նաև եգերացիների, աբխազների, ալանների, վրացիների և աղվանների հետ։ Սուրեն մարզպանը լրացուցիչ ուժեր (15 հազար զինվոր) կենտրոնացնելով Դվինում, փորձել է ճնշել ապստամբությունը։ 

  
Սակայն 571 թվականի վաղ գարնանը Վարդան Մամիկոնյանը հանկարծակի գրոհով գրավել է Դվինը և գլխովին ջախջախել անկազմակերպ փախուստի դիմած թշնամուն։ Մարտում սպանվել է նաև Սուրեն մարզպանը (ըստ Անանիա Շիրակացու՝ Զորակ Կամսարականի ձեռքով)։ Պարսից արքա Խոսրով 1-ին Անուշիրվանը Հայաստան է ուղարկել նոր զորաբանակ (ավելի քան 20 հազար զինվոր, մարտական փղեր են)՝ Վահրամ Միհրևանդակի հրամանատարությամբ։ Խաւղամախու դաշտում տեղի ունեցած ճակատամարտում Վարդան Մամիկոնյանը հմուտ ռազմավարությամբ ջախջախել է թշնամուն։ Հայաստանը, Վիրքը և Աղվանքը թոթափել են պարսկական տիրապետությունը և անցել Բյուզանդիայի հովանավորության ներքո։ Այդ պատճառով 572 թվականին Պարսկաստանի և Բյուզանդիայի միջև սկսվել է պատերազմ, որը փոփոխակի հաջողություններով տևել է շուրջ 20 տարի։  
Վարդան Մամիկոնյանը, որը նախարարների անմիաբանությունից դժգոհ 572 թվականին իր զինակիցների հետ մեկնել էր Կոստանդնուպոլիս և ծառայության մտել բյուզանդական բանակում, նույն թվականին վերադարձել է հայրենիք և չորս տարի կռիվներ մղել պարսկական նվաճողների դեմ։ Վարդան Մամիկոնյանի հետագա գործունեության ու ճակատագրի մասին տեղեկություններ չեն պահպանվել։
Նրա ռազմական տաղանդի ու քաջության մասին մեծ գովեստով են խոսում ինչպես ժամանակակից պատմիչներ Հովհաննես Եփեսացին ու Եվագրոսը, այնպես էլ հետագա պատմիչներ Մենանդրոսը, Թեոփիլակտոս Սիմոկատտասը, Փոտը, Սեբեոսը, Հովհաննես Դրասխանակերտցին, Ստեփանոս Տարոնեցին (Ասողիկ) և ուրիշներ։


== Ծանոթագրություններ ==
183

183 թվական, ոչ նահանջ տարի, ըստ Գրիգորյան օրացույցի սկսում է չորեքշաբթի օրը։ Սա մեր թվարկության 183 թվականն է, 
II դարի 83-րդ տարին։


== Դեպքեր ==


== Ծնունդներ ==


== Մահեր ==
Սպեսիվայա Բալկա

Սպեսիվայա Բալկա, հայաբնակ խուտոր նախկին ՌԴ Կրասնոդարի երկրամասի Բելորեչենսկի շրջանում՝ Փշիշ գետի ափին, շրջկենտրոնից 30 կմ արևմուտք։
Խորհրդային տարիներին խուտորի բնակիչները զբաղվում էին ծխախոտի և հացահատիկային կուլտուրաների մշակությամբ, այգեգործությամբ և անասնապահությամբ։ Խուտորում առկա էր տարրական դպրոց։ Հիմնադրել են Սամսունի շրջանից եկած հայերը, 1882 թվականին։
Հետխորհրդային շրջանի վերաբերյալ տեղեկություններ չկան։
Լևոն Աթոյանց

Լևոն Հարությունի Աթոյանց (սեպտեմբերի 9, 1930(1930-09-09), Թիֆլիս, ԽՍՀՄ - սեպտեմբերի 24, 2021(2021-09-24), Երևան, Հայաստան), հայ կինոօպերատոր։


== Կենսագրություն ==
Լևոն Աթոյանցը ծնվել է 1930 թվականի սեպտեմբերի 9-ին, Թբիլիսիում։ 1951 թվականին ավարտել է տեղի միջնակարգ դպրոցը։ 1951-1954 թվականներին սովորել է Լենինգրադի կինոճարտարագետների ինստիտուտում։ Ուսման ընթացքում աշխատել է «Լենֆիլմ» կինոստուդիայում` որպես օպերատոր։ Այնուհետև, հոր հիվանդ լինելու պատճառով, վերադարձել է Թբիլիսի։ 1954 թվականին աշխատել է մեքենաների վերանորագման գործարանում` որպես արհեստավոր։ Մեկ տարի հետո աշխատել է Թիֆլիսի Ժողովրդական տանը։ 1955 թվականին տեղափոխվել է Հայաստան։ 1956 թվականից աշխատել է «Հայֆիլմ» կինոստուդիայում` որպես կինոօպերատոր։ 1960 թվականին և 1963 թվականին գործուղվել է «Մոսֆիլմ» կինոստուդիա` սեմինարների։ 1966 թվականից հանդես է եկել որպես բեմադրող-օպերատոր, 1993 թվականից հանդս եկել հայկական հեռուստաընկերություններում։ Արժանացել է «Հրաշալի կինո ԽՍՀՄ» մեդալի։ 1996-2000 թվականներին սովորել է Անանիա Շիրակացու անվան համալսարանի լրագրողական բաժնում, այնուհետև օպերատորի կուրսեր է դասավանդել Հեռուստատեսության և ռադիոյի ակադեմիայում և Երևանի գեղարվեստաթատերական ինստիտուտում։ Որպես կինոօպերատոր` նկարահանել է ավելի քան 30 ֆիլմ։ 


== Պարգևներ, մրցանակներ ==
Պարգևատրվել է «Գրիգոր Նարեկացի» ոսկե մեդալով։ 2012 թվականին արժանացել է «Հայակ» հայկական ամենամյա առաջին կինոմրցանակաբաշխության Հատուկ մրցանակի` հայկական կինոյում ներդրած վաստակի համար։ Պարգևատրվել է Երևանի քաղաքապետի ոսկե մեդալով (2018)։


== Ֆիլմեր ==
1970 թվական՝ «Մորգանի խնամին»
1970 թվական՝ «Հեղնար աղբյուր»
1973 թվական՝ «Քաոս»
1978 թվական՝ «011 աքսորականը»
1981 թվական՝ «Խոշոր շահում»
1983 թվական՝ «Վառված լապտեր»
1992 թվական՝ «Որտե՞ղ էիր, մարդ Աստծո»
1993 թվական՝ «Աղետ»
2008 թվական՝ «Տխուր փողոցի լուսաբացը»


== Ծանոթագրություններ ==


== Արտաքին հղումներ ==
Լևոն Աթոյանցը Էյ Վի Փրոդաքշն կայքում
Լևոն Աթոյանց․100 ամյակիս փորձերն սկսվում են 09․09․20-ի՝ ժամը 24։00-ին
Լևոն Աթոյանց. Վավերացված ազատամարտ Archived 2021-09-25 at the Wayback Machine.
Ջիջի Հադիդ

Ջելենա Նուրա Հադիդ (անգլ.՝ Jelena Noura Hadid, ապրիլի 23, 1995(1995-04-23), Լոս Անջելես, Կալիֆոռնիա, ԱՄՆ), ավելի հայտնի է որպես Ջիջի Հադիդ (անգլ.՝ Gigi Hadid), ամերիկացի մոդել և հեռուստատեսային դեմք։


== Վաղ կյանք ==
Ջելենա Նուրա Հադիդը ծնվել է 1995 թվականի ապրիլի 23-ին Լոս Անջելես քաղաքում, Կալիֆորնիա։ Նրա հայրը Մուհամեդ Հադիդն է, իսկ մայրը՝ նախկին մոդել Յոլանդա Ֆոսթերը։ Նրա ծնողների ամուսնալուծությունից հետո մայրը ամուսնացել է երաժշտական պրոդյուսեր Դեյվիդ Ֆոսթերի հետ։ Հադիդը սովորել է Մալիբուի ավագ դպրոցում, որն ավարտելուց հետո տեղափոխվել է Նյու Յորք և սկսել է զբաղվել մոդելային աշխատանքով։


== Կարիերա ==

Ընդամենը 2 տարեկան հասակում Հադիդը նկարահանվել է Baby Guess ապրանքանիշի գովազդներում։ 2011 թվականին նա ստորագրեց պայմանագիր IMG Models մոդելային գործակալության հետ և դարձավ այդ գործակալության մոդելներից։ 2012 թվականին Հադիդը դարձավ Guess ապրանքանիշի դեմքը, իսկ 2014 թվականի փետրվարին Հադիդը քայլեց Նյու Յորքի նորաձևության շաբաթվա ընթացքում։ 2014 թվականին նա նաև ընդգրկվեց «Sports Illustrated» ամսագրի լողազգեստ գովազդող լավագույն 12 նորեկ մոդելների ցանկում։
Հադիդը հայտնվել է նաև այնպիսի ամսագրերում, որոնցից են «VMAN», «Elle», «Grazia», «Cleo», «Vogue», «Paper», «Schön!» և այլն։ Նկարահանվել է Թեյլոր Սվիֆթի «Bad Blood», Քելվին Հարիսի «How Deep Is Your Love», Միգելի «Simplethings», Քոդի Սիմփսոնի «Surfboard», «Flower» և Զեյն Մալիկի «Pillowtalk» երգերի տեսահոլովակներում։


== Անձնական կյանք ==
Հադիդը նախկինում հանդիպել է ավստրալիացի երգիչ Քոդի Սիմփսոնի հետ, սակայն նրանք բաժանվել են 2015 թվականի մայիսին։ Նույն տարում նա սկսեց հանդիպել երգիչ Ջո Ջոնասի հետ, սակայն մի քանի ամիս անց նրանք բաժանվեցին։ 2015 թվականի նոյեմբերից հանդիպում է բրիտանացի երգիչ Զեյն Մալիկի հետ։2020 ապրիլին զույգը հայտնեց,որ իրենց առաջնեկին են սպասում,իսկ սույն թվականի  սեպտեմբերի 24 ին հայտնի դարձավ,որը զույգը աղջիկ է ունեցել։


== Մրցանակներ և առաջադրումներ ==


== Ծանոթագրություններ ==


== Արտաքին հղումներ ==
Պաշտոնական կայք Archived 2015-09-18 at the Wayback Machine.
Գերդինա

Գերդինա, կիրճ Հայկական Պար լեռնահամակարգում, Ալաշկերտի շրջանում։ Այստեղով է անցնում Դահար տանող ճանապարհը։


== Ծանոթագրություններ ==
Գրանիտնոե (այլ կիրառումներ)

Գրանիտնոե, կարող է վերաբերել՝

Գրանիտնոե - ավան, Ուկրաինայի Դոնեցկի մարզի Վոլոդարսկիում
Գրանիտնոե - գյուղ, Ուկրաինայի Վիննիցայի մարզի Նեմիրովի շրջանում
Գրանիտնոե - քաղաքատիպ ավան, Ուկրաինայի Ժիտոմիրի մարզի Մալինի շրջանում
Գրանիտնոե - գյուղ Ռուսաստանի Լենինգրադի մարզի Վիբորգսկի շրջանում
Աբիմելեք

Աբիմելեք, հրեական ծագումով հայկական արական անձնանուն։ Ծագում է եբրայերեն אֲבִימֶלֶךְ (Abīmelek) անունից, որը կազմված է abi (հայր) և melek (թագավոր) բառերից և բուն նշանակությունն է՝ թագավորահայր։ Այս անունով հայտնի են մի շարք փղշտացի թագավորներ, որոնցից նշանավոր է Աբիմելեքը, ով Աբրահամ նահապետի կնոջը՝ Սառային իրեն կին դարձրեց։ Ասորեստանյան արձանագրությունների մեջ հիշատակված է՝ Abimilki ձևով և համարվում է փյունիկյան անուն։ Հայերի մեջ, այս ձևով հայտնի է երկու անձ։ Ավելի ուշ ժամանակներում, շփոթելով արաբական Մելիք անվան հետ՝ դարձել է Աբամելիք։


== Հայտնի անվանակիրներ ==
Աբիմելեք (1534).
Աբիմելեք սարկավագ (16-րդ դար)․
Ափամելիք (17-րդ դար).


== Տես նաև ==
Աբամելիքներ, հայկական ազնվական տոհմ Ռուսաստանում և Վրաստանում (17-20-րդ դարեր).


== Ծանոթագրություններ ==


== Աղբյուրներ ==
«Հայոց անձնանունների բառարան», Հրաչյա Աճառյան, Երևան, 1944, Հատոր 1, Ցուցակ 1, Էջ 18.
«Հին Կտակարան», «Ծննդոց», Գլուխ 20։1-18, 21:22-32, 26։2, 26։8-10, 26։16, 26։26-33․
«Hebraisches und aramaisches Handworterbuch», Վիլհելմ Հեսենիուս, Լայպցիգ, 1921, էջ 4բ․
«Ցուցակ հայերէն ձեռագրաց Վասպուրականի», Երվանդ Լալայան, Թիֆլիս, 1915, էջ 649, 760, 1022․
Խոակին Սորոլյա

Խոակին Սորոլյա ի Բաստիդա (իսպ.՝ Joaquín Sorolla y Bastida, փետրվարի 27, 1863(1863-02-27)[…], Վալենսիա, Իսպանիա - օգոստոսի 10, 1923(1923-08-10)[…], Մադրիդ, Իսպանիա), իսպանացի նկարիչ։ Համարվում է իմպրեսիոնիզմի խոշորագույն ներկայացուցիչ Իսպանիայում։


== Կենսագրություն ==
Փոքր տարիքում կորցրել է ծնողներին, քրոջ հետ մեծացել է մորաքրոջ ընտանիքում։ Գեղանկարչություն է սկսել պարապել 14 տարեկանից, սկզբում Վալենսիայում Ֆրանսիսկո Պրադիլյայի մոտ, այնուհետև Մադրիդում։1885 թվականին ստացել է Իսպանական ակադեմիայի նպաստը Իտալիայի մայրաքաղաք Հռոմում քառամյա ուսում ստանալու համար։ Այցելել է Փարիզ, ծանոթացել ժամանակակից գեղանկարչությանը, որից առանձնացրեց իր համար Ժյուլ Բաստիեն Լըպաժի և Ադոլֆ Մենցելի ստեղծագործությունները։ 1888 թվականին վերադարձել է Վալենսիա, 1890 կնոջ և դստեր հետ տեղափոխվել Մադրիդ, որտեղ ծնվել են նրա երկու դուստրերը։
Հաջորդ տասնամյակում նկարիչը է հասել է ազգային ու միջազգային հաջողության։ Նրա աշխատանքները ստացել են մրցանակներ Իսպանիայում և ԱՄՆ-ում, նշվել են քննադատների և Փարիզի սալոնների հանդիսատեսի կողմից։ Հաջողության բարձրագույն կետը դարձել է Փարիզի Համաշխարհային ցուցահանդեսին (1900) նրա աշխատանքների ցուցադրությունը, որի համար նա պարգևատրվել է պատվո մեդալով և "Պատվո լեգեոնի" շքանշանով, դարձել է Փարիզի, Լիսաբոնի և Վալենսիայի արվեստի ակադեմիաների պատվավոր անդամ։ Հետո, Փարիզում 1906 թվականի մասշտաբային ցուցահանդեսին է մասնակցել, որտեղ ներկայացված էին շուրջ 500 աշխատանքներ։ Սորոլյան ստացել Պատվո լեգեոնի ասպետի սպայի կոչում։ Նրա կտավների նույն ծավալի ցուցահանդեսներ են բացվել Բրիտանիայում և ԱՄՆ-ում։ 1911 թվականին Սորոլյան պայմանագիր է ստորագրել ամերիկացի մագնատ և բարերար Արչեր Հաթինգթոնի հետ իր Իսպանիային վերաբերող մի շարք նկարների մասին, որտեղ ներկայացված էր իսպանական շրջանների կենցաղը (շարքը ավարտվել է 1919 թվականին, հասարակությանն է ներկայացվել 1926 թվականից)։
1920 թվականին նկարիչը համար սեփական այգում նկարելիս մոլբերտի մոտ կաթվածահար է եղել և իր կյանքի վերջին երեք տարվա ընթացքում անդամալույծ է եղել։


== Գնահատում ==
Աչքի է ընկել ստեղծագործական արտակարգ ավյունով, իրենից հետո թողել է 2000 ստեղծագործություն։ Նկարչի այրին նրա մահից հետո Սարոլյայի նկարները հանձնել է Իսպանիայի կառավարությանը։ Դրանք կազմել են 1932 թվականին Մադրիդում բացված Խոակին Սորոլյայի թանգարանի ցուցադրության հիմնական մասը։ Ամերիկացի արդյունաբերող և հավաքորդ Փոլ Գեթթին իր թանգարանի համար գնել է Սարոլյայի տասը կտավներից։ Նկարչի նկարներից կան Բեռլինի և Բուենոս Այրեսի թանգարաններում։
2007 թվականին Սարոլյայի և Սարջենտի նկարների ցուցահանդեսը բացվել է Փարիզի Petit Palais-ում։ 2009 թվականին Սարոլյայի անհատական ցուցահանդեսը բացվել է Պրադոյում և Կուրիտիբեի Նիմեյերի թանգարանում։


== Պատկերասրահ ==

		
		
		
		


== Ծանոթագրություններ ==
Դիանա (այլ կիրառումներ)

Դիանա, կարող է վերաբերել՝

Դիանա - կանացի անձնանուն
Դիանա - 1981-1996 թվականներին Արքայազն Չարլզի կինը
Դիանա - աստերոիդ աստերոիդների հիմնական գոտում
Դիանա - հայ գրող և հրապարակախոս
Դիանա (Գևորգ Գրիգորյան, Ջիոտտո, նկար) - Գևորգ Գրիգորյանի (Ջիոտտո) 1926 թվականին ստեղծած կտավը
Արճիշակովիտ

Արճիշակովիտ (Արճիշահովիտ), գավառ Մեծ Հայքի Վասպուրական նահանգի կազմում։


== Տես նաև ==
Վասպուրական
Մեծ Հայքի վարչական բաժանում


== Գրականություն ==
Թ.Խ. Հակոբյան (1981). Հայաստանի պատմական աշխարհագրություն. Երևան։ «Միտք»։


== Արտաքին հղումներ ==
Մեծ Հայքի վարչական բաժանումը


== Ծանոթագրություններ ==
Հիրոշի Մորի

Հիրոշի Մորի (ճապ.՝ 森 弘 Մորի Հիրոշի), հունիսի 1, 1958(1958-06-01), Սայտամա, Ճապոնիա), ճապոնացի աստղագետ։
1988 թվականից սկսած, Մասարու Արաիի հետ համատեղ հայտնաբերել է ընդհանուր առմամբ 45 աստերոիդ։
Գլխավորում է Յորիի աստղադիտարանը։ Նրա պատվին իր անունն է ստացել (19190) Մորի Հիրոշի աստերոիդը։


== Արտաքին հղումներ ==
(Ճապոներեն) Hiroshi Mori's list of asteroids found at Yorii Observatory


== Ծանոթագրություններ ==
Վլադիմիր Բակալեյնիկով

Վլադիմիր Բակալեյնիկով (ռուս.՝ Владимир Романович Бакалейников, հոկտեմբերի 3, 1885(1885-10-03), Մոսկվա, Ռուսական կայսրություն - նոյեմբերի 5, 1953(1953-11-05) կամ նոյեմբերի 5, 1956(1956-11-05), Փիթսբուրգ, Փենսիլվանիա, ԱՄՆ), ռուս ալտահար, դիրիժոր, երաժշտական խմբագիր և կոմպոզիտոր է։ 


== Կենսագրություն ==
Բակալեյնիկովը սերում է մեծ երաժշտական ընտանիքից։ Ընտանիքը ապրում էր շատ վատ պայմաններում։ Հայրը հայտնի կլարնետահար էր, եղբայրներից մեկը ֆլեյտահար, իսկ իր երկու փոքր եղբայրները կոմպոզիտորներ՝ Կոնստանտին Բակալեյնիկով և Միխայիլ Բակալեյնիկով։ 
Իր հուշերում նա պատմում է, որ ընտանիքը գտնվում էր աղքատության մեջ և իրենք եղբայրներով օգնում էին իրենց հորը նրա հետ նվագելով տարբեր առիթների։ Նա ասում էր, որ այդ վաղ հասակում ոչ թե աշխատելն էր ամոթ, այլ տանը անգործ նստելը, երբ որ իրենց մայրը մեծ ջանքերով պահում էր բոլորին։ 
Բակալեյնիկովը ինը տարեկանում ընդունվում է Մոսկվայի Կոնսերվատորի և այստեղ պարզվում է, որ նա շնորհալի ալտահար է։ Այնուհետև նա սկսում է նվագել տարբեր անսամբլերում (կամերային երաժշտություն)։ Եղել է Մքլենբուրգ և Ստրադիվարիուս կվարտետների ալտահարը։ Նա այս տարիներին նաև զբաղվում է դիրիժորությամբ։ Դասավանդել է Պետերբուրգի Կոնսերվատորիայում (1918-20 թթ) և Մոսկվայի Կոնսերվատորիայում (1920-24 թթ)։ Իր հայտնի ուսանողներից է եղել Վադիմ Բորիսովսկին։ 
1925 թվականին նա իր կնոջ հետ մեկնում է Միացյալ Նահանգներ։ Այնտեղ նա աշխատում է Ցինծինատտիի Սիմֆոնիկ Նվագախմբում որպես առաջին ալտահար և դիրիժորի փոխնակ։ Այնուհետև նա իր երկու եղբայրների հետ մեկնում է Լոս Անջելես, որպեսզի աշխատի Հոլիվուդում։ Նա սկսում է դասեր տալ այն ժամանակ փոքրիկ Լորին Մաազելին։ 
Հետագա տարիներին նա ղեկավարում է Փիթսբուրգի Սիմֆոնիկ նվագախումբը, հանդես է գալիս նաև Լոս Անջելեսի Ֆիլհարմոնիկ Նվագախմբի հետ։ 
Նա գրել է մի քանի գիրք կապված դիրիժորական արվեստի հետ։ 
Նրա հայտնի ստեղծագործություններն են ալտի կոնցերտը և այլ կամերային երաժշտության նմուշներ։ 
Նա գրել է նաև՝

Արիա ալտի և դաշնամուրի համար
Մենուետ ալտի և դաշնամուրի համար
Գավոր ալտի և դաշնամուրի համար
Գամաներ և էտյուդներ ալտի համար
Ալլեգրո Մոդերատո կոնտրաբասի և դաշնամուրի համար
Կանցոնա գալարափողի և դաշնամուրի համար
Կոնցերտ ալտի և նվագախմբի համարԳրել է նաև այլ ստեղծագործություններ տարբեր փողային գործիքերի համար։ 
Ձայնագրել է Ռիխարդ Շտրաուսի Դոն Կիխոտը (որպես ալտահար) Փիթսբուրգի Սիմֆոնիկ Նվագախմբի հետ միասին։


== Ծանոթագրություններ ==
Կեսոն

Անվան այլ կիրառումների համար տե՛ս՝ Կեսոն (այլ կիրառումներ)Կեսոնը (կորեերեն՝ 개성시), քաղաք Հյուսիսային Կորեայում։ 10-14 դդ․-ում եղել է Կորեայի մայրաքաղաքը։ Մինչև Կորեայի բաժանումը (1948 թ.) գտնվել է Հարավային Կորեայի կազմում։ Քաղաքը գտնվում է Կորեայի կենտրոնկանան մասում։ Հյուսիսային Կորեայի ամենահարավային քաղաքն է։ Կեսոնի տարածքի մեծ մասը պատված է բլուրներով, որոնց բարձրությունը չի գերազանցում 100 մ։
Թրաշուշան Շովիցի

Թրաշուշան Շովիցի (լատ.՝ Gladiolus szovitsii), հիրիկազգիների ընտանիքին պատկանող ծածկասերմ բույս։ Գրանցված է Հայաստանի Հանրապետության Կարմիր գրքում։


== Նկարագրություն ==
Պալարասոխուկավոր, գեղազարդային բույս է։ Ցողունն ունի 15-30 սմ բարձրություն։ Տերևները զուգահեռաջիղ են։ Ծաղկաբույլը միակողմանի կամ երկկողմանի է, 2-3, երբեմն` 7 ծաղիկներով։ Ծաղկապատը վարդամանուշակագույն է, լայն բացված։


== Տարածվածություն ==
Հայաստանում աճում է Մեղրու ֆլորիստիկական շրջանում (Մեղրի, Ալդարա, Շվանիձոր)։ Աճում է նաև Ադրբեջանում (Զանգելանի շրջան), Հյուսիսարևմտյան և Հյուսիսային Իրանում։


== Էկոլոգիա ==
Աճում է ստորին լեռնային գոտում՝ ծովի մակարդակից 400-1100 մ բարձրությունների վրա, բաց քարքարոտ և կավային լանջերին, օշինդրային կիսաանապատում, շիբլյակում, կաղնու-գիհու նոսրանտառում։ Ծաղկում է մայիս-հունիս ամիսներին, պտղաբերում՝ հունիս-հուլիսին։


== Պահպանություն ==
Վտանգված տեսակ է, որի տարածման և բնակության շրջանների մակերեսը 500 կմ²-ից պակաս է։ Հայաստանի Կարմիր գրքի առաջին հրատարակության մեջ ընդգրկված էր որպես ոչնչացման սպառնալիքի ենթակա տեսակ։ Ընդգրկված չէ CITES-ի և Բեռնի կոնվենցիաների հավելվածներում։
Անհրաժեշտ է ստեղծել նոր ԲՀՊՏ Մեղրու շրջանում։


== Ծանոթագրություններ ==